JUOZAS BRAZAITIS 


“Tegaliu didžiuotis tau- 
ta, kurios sveikas protas ir gy- 
venimo išmintis didžiausiais 
sumišimo laikais suranda 
sveikiausius būdus išlaikyti 
nepriklausomą dvasią, taupy- 
ti lietuvišką kraują ir pasiti- 
kėti ateitimi". 


J. Brazaitis 


“Nepriklausoma Lietuva, nepriklausomas joje lietu- 
vis — yra nuolatinis mūsų idealas", — viename savo straips- 
nyje rašė J. Brazaitis (J. Ambrazevičiaus vardu) “Židiny- 
je" 1938 m. Šio idealo visą savo gyvenimą ir laikėsi vie- 
nas iškiliausių XX a. Lietuvos asmenybių, literatūros ty- 
rinėtojas, kritikas, politikos ir visuomenės veikėjas Juo- 
zas Brazaitis (iki 1944 m. Ambrazevičius). 

Gimė jis 1903 m. gruodžio 9 d. Trakiškių kaime, 
Kvietiškio valsč., netoli Marijampolės. Kilęs iš tų Užne- 
munės apylinkių, kurios tautinio atgimimo kovai davė 
daugiausia šviesuolių, knygnešių. J. Brazaitis mokytis pra- 
dėjo dar rusų mokykloje, bet 1922 m. baigė jau lietuviš- 
ką Marijampolės gimnaziją. 1922-1927 m. studijavo lie- 
tuvių literatūrą Lietuvos universiteto Teologijos-filosofi- 
jos fakultete (tuo metu literatūros kursą dėstė Maironis). 
Nuo 1927 m., baigęs studijas, pradėjo mokytojauti Kau- 
no "Aušros" (pradžioje mišrioje, vėliau mergaičių) gim- 
nazijoje. 1931-1932 m. gilino studijas Bonos universitete 
pas garsų literatūros mokslininką prof. O. Walzelį (dirbo 
ir jo literatūriniuose seminaruose). Nuo 1934 iki 1943 
m. dėstė Vytauto Didžiojo universiteto Teologijos-filoso- 
fijos fakultete tautosaką ir lietuvių literatūros kursą, va- 
dovavo seminaro ir proseminaro darbams. 1941 m. bol- 
ševikams okupavus Lietuvą, J. Brazaitis iš universiteto 
buvo atleistas, bet liko mokytojauti gimnazijoje. Be pe- 
dagoginio darbo, dar buvo Valstybės teatro dramos re- 
pertuaro komisijos narys (1939 m.), 1939-1940 m. Litu- 
anistikos instituto Literatūros skyriaus patarėjas, 1938- 
1940 m. Tautosakos komisijos narys, dalyvavo Valstybi- 
nei literatūros premijai skirti komisijose, nuo 1930 m. 
Literatūros skyriaus patarėjas "Sakalo" leidykloje. 1923- 
1927 m. J. Brazaitis dirbo “ Lietuvos" dienraščio redakci- 
joje, 1936-1940 m. “XX amžiuje", jo vedamieji (Servus 
slapyvardžiu) vidaus ir užsienio politikos klausimais su- 

keldavo daug, dis- 
kusijų. 1938-1940 
m. jis buvo Ateiti- 
ninkų sendraugių, 
Lietuvių kalbos 
mokytojų sąjungų 
pirmininkas. Nuo 
sovietų okupacijos 
pradžios veikė po- 
grindžio rezistenci- 
joje, o 1941 m. 
Birželio sukilimo 
organizatoriai pa- 
skyrė jį Lietuvos 
laikinosios vyriau- 
sybės švietimo mi- 
nistru; ėjo ir mi- 
nistro pirmininko 
pareigas. J. Brazai- 
čio vadovaujama 


Nuotr. iš "Aidų", 1974, nr. 10 


vyriausybė siekė atkurti Nepriklausomybę, tačiau vokie- 
čių valdžia nutraukė jos veiklą. 

Vėliau pogrindyje susiorganizavus VLIK'ui, buvo Po- 
litinės komisijos pirmininkas (1943-1944). Organizavo 
rezistencijos pogrindinį laikraštį “Į laisvę" ir jame ben- 
dradarbiavo. 1944 m. gegužę-birželį gestapas suėmė dalį 
VLIK'o žmonių. Vengdamas suėmimo, J. Ambrazevičius 
pakeitė dokumentus ir toliau gyveno ir veikė Juozo Bra- 
zaičio pavarde. 

1944 m. J. Brazaitis pasitraukė į Vokietiją. Čia vėl 
veikė VLIK'e: 1945-1951 m. (su pertrauka) buvo Lietu- 
vių fronto atstovas, 1946-1948 m. Vykdomosios tarybos 
informacinės tarnybos, 1949-1951 m. Užsienio tarnybos 
valdytojas. Atgaivino ir nuo 1948 m. redagavo (jau kaip 
žurnalą) “Į laisvę". 1951 m. persikėlė į JAV, apsigyveno 
Niujorke. Nuo 1952 m. iki mirties buvo vienas laikraš- 
čio "Darbininkas" redaktorių, rašė vedamuosius ir poli- 
tines apžvalgas. 1953-1960 m. vėl redagavo “Į laisvę". 
1971 m. gavo LKMA premiją už žurnalistinę 50 metų 
veiklą. 

J. Brazaitis kūrė Lietuvių fronto bičiulių (LFB) sąjū- 
dį, rengė ir koordinavo jo programą. 1952 m. išrinktas 
Kanados ir JAV LFB centro valdybos pirmininku, tose 
pareigose (vis perrenkamas) išbuvo 10 metų. 1958-1964 
m. LFB vyriausios tarybos pirmininkas, vėliau jos Politi- 
kos komisijos narys. Parašė, suredagavo politinių memo- 
randumų, knygų, brošiūrų. N. E. Sūduvio slapyvardžiu 
išleido pasipriešinimo kovų Lietuvoje apžvalgą “Vienų vie- 
ni" (liet. ir vok. k., 1964; 1990 Vilniuje), parengė apy- 
braižą apie P. Padalį “Vienas iš rezistentų kartos" (1974). 
Suredagavo ir papildė J. Lukšos-Daumanto knygos “Par- 
tizanai" antrą leidimą (1960). Visą savo erudiciją ir suge- 


bėjimus J. Brazaitis sutelkė rašydamas monografiją 
“Vaižgantas" (1937), studiją apie Maironį (disertacija 
moksliniam laipsniui gauti; traukiantis iš Lietuvos su- 
redaguotas rankraštis liko darbo kambaryje). Išleido 
knygą “Lietuvos rašytojai" (1938), kurioje tilpo dau- 
gelis jo “Židinyje" spausdintų straipsnių. Parašė vado- 
vėlius “Literatūros teorija: poetika", “Visuotinės lite- 
ratūros istorija" (d. 1 su J. Griniumi, d. 2 - su J. Gri- 
niumi ir A. Vaičiulaičiu). Sudarė chrestomatiją “ Nau- 
jieji skaitymai" (su A. Skrupskeliene ir A. Vaičiulai- 
čiu). Šie vadovėliai susilaukė ne vieno leidimo. Paren- 
gė K. Donelaičio “Metų" (1940, su komentarais), Mai- 
ronio “Pavasario balsų" (1940), V. Pietario, Lazdynų 
Pelėdos kūrinių naujus leidimus. Suredagavo straips- 
nių rinkinį apie J. Eretą (“Jo didysis nuotykis", 1972). 
Daug rašė “Lietuvių enciklopedijai' bei “Encyclopedia 
Lituanica". Po mirties fondas “Į laisvę" išleido JAV J. 
Brazaičio “Raštus" (6 t., 1980-1985). 

Be anksčiau minėtų, pasirašinėjo dar šiais slapy- 
vardžiais: A. J., J. A., J. B., J. Braz., J. Brz., Jota, 
Kietis, V., Trakelis J. ir kt. 

Amžininkų atsiminimu, J. Brazaitis buvo švelnus, ty- 
lus, bet principų ir kovos žmogus. Politinių pareigų ėmė- 
si tada, kai tautai reikėjo įtempti visas jėgas kovoje dėl 
laisvės. Tada jis atidėjo į šalį visus mokslinius literatūros 
darbus ir griebėsi politinės visuomeninės veiklos, žurna- 
listikos. “Juozas Ambrazevičius-Brazaitis įrodė, kad vie- 
name turtingos dvasios asmenyje, gyvenimui ir tėvynei 
pareikalavus, turiningai gali reikštis mokytojas ir moksli- 
ninkas, žurnalistas ir visuomenininkas, politikas ir valsty- 
bininkas, rezistencijos kovotojas ir vadas", — rašė “Į lais- 
vę" (1975, nr. 65) žurnalo redaktoriai ir leidėjai. 

Mirė J. Brazaitis 1974 m. lapkričio 28 d. South Oran- 
ge (N. Džersio valst.). Palaidotas Putname. 


J. BRAZAIČIO DARBAI 

Raštai / apl. ir virš. dail. A. Sutkuvienė. [Chicago]: Į laisvę 
fondas lietuv. kultūrai ugdyti, 1980-1985. — 6 t. - (Į laisvę fondo 
lietuv. kultūrai ugdyti leid.; nr. 10, 11, 13, 14, 16, 17). 

T. 1: Tumas-Vaižgantas; Dambrauskas Jakštas; Donelaitis; 
Daukantas; Valančius; Baranauskas; Pietaris. 1980. 551 p.: iliustr., 
portr. — Bibliogr.: p. 515-537. 

T. 2: Nuo Maironio iki Brazdžionio: (septyniolika rašytojų). 
1981. 568 p.: iliustr., portr. —- Turinys: Jonas Mačiulis-Maironis; 
Gabrielė Perkevičaitė-Birė; Sofija Pšibiliauskienė-Lazdynų Pelėda 
(I); Marija Lastauskienė-Lazdynų Pelėda (II); Julijonas Lindė-Do- 
bilas; Antanas Smetona; Marija Pečkauskaitė; Jonas Biliūnas; Vin- 
cas Krėvė; Jurgis Savickis; Faustas Kirša; Vincas Mykolaitis-Puri- 
nas; Stasys Santvaras; Vincas Ramonas; Antanas Vaičiulaitis; Ber- 
nardas Brazdžionis. — Bibliogr.: p 548-563. 

T. 3: Literatūros baruose; Knygų vertinimai; Tautosaka. 1982. 
568 p.: iliustr., portr. — Bibliogr.: p. 548-563. 

T. 4: Kultūros rūpesčiai; Kultūrininkai, teatras; Mokyklos klau- 

simais. 1983. 563 p.: iliustr., portr. — Santr. vok.. p. 544-546. — 
Bibliogr.: p. 547-555. 

T. 5: Religinės reflekcijos; Lietuviai be tėvynės; Visuomeniniai 
rūpesčiai; Ano meto aktualijos; Laiškai iš kelionių; Papildymai. 1984. 
547 p.: iliustr. portr. — Dalis teksto latv., est. - Bibliogr.: p. 487- 
495. — Vardynas: p. 496-538. 

T. 6: Vienų vieni: rezistencija. 1985. 578 p.: iliustr. — Bib- 
liogr.: 557-559. — Vardynas: p. 560-571. 

Literatūros teorija: poetika: vadovėlis vid. ir aukštesn. m- 
kloms. Kaunas: Sakalas, 1930. 123 p. — Priedas: Chrestomatija. 
54 p. — Taip par. 1933, 1936, 1938 leid.; Meerbeck: Liet. gimn., 
1946. 158 p.; Scheinfeld: [s. n.], 1948. 80 p. 

Visuotinės literatūros istorija: vadovėlis aukštesn. m-kloms. 
Kaunas: Sakalas, 1931-1932. — 2 d. 

D! / J. Ambrazevičius, J. Grinius. 1931. 246 p.: iliustr. — Taip 
par 1934, 1938 leid.; Meerbeck, 1946; B. v., [1947]. 136 p. — 
Vėlesnių leid. pavad. “Visuotinė literatūra". 

D2 / J. Ambrazevičius, J. Grinius, A Vaičiulaitis. 1932. 305 
p.: iliustr. — Taip pat: Kaunas, 1939; Kaunas: Šviesa, 1942; 
Schweinfurt: Tėviškė, 1947. — Kai kurių vėlesnių leid. pavad. 
“Visuotinė literatūra". 

Taip pat: Visuotinė literatūra. D. 1-2. Vilnius: Vaga, 1991. 
619 p. 

Metmenys pasakos poetikai. Kaunas: Žaibas, 1933. 16 p. 
Bibliogr.: p. 16. 

Vaižgantas: apmarai kūrybos studijai. Kaunas: VDU Teolo- 
gijos filos. fak., [1936]. 192 p. 

Lietuvių rašytojai: lit. straipsniai. Kaunas, 1938. 326 p. - (Šv. 
Kazimiero d-jos leid.; nr. 693). 

Ideologinių grupių santykiai “Aušros" ir “Varpo" gady- 
nėje. [Kaunas], 1939. 20 p. — Atsp. iš kn. “Krikščionybė Lietuvo- 
je 

Ein kleines Volk wird ausgelėscht: Braune u. rote staatspo- 
lizei am Werk. Zūrich: Thomas verl., 1947. 99 p. — (Politische 
Schriftenreine). 

Allein, ganz allein: Widerstand am Baltishen Meer / N. E. 
Suduvis. New Rochelle (N. Y.): J. Kazickas, 1964. 134 p.: - 
Virš. skelbimo duom.: Mūnchen, 1968. - Bibliogr.: p. 133- 
134. 

Vienų vieni: dvidešimt penkerių metų rezistencijoje / N. E. 
Sūduvis; iliustr. P. Jurkus. [Chicago]: Į laisvę fondas lietuv. kulrū- 
rai ugdyti, 1964. 424 p.: iliustr. — (Į laisvę fondo lietuv. kultūrai 
ugdyti leid.; nr. 5). - Taip pat: [Brooklyn (N. Y.), 1964. 137 p.; įv. 
str. A. Juozaičio — 4-asis (fotogr.) leid. Vilnius: “Vilties" sp., 1990. 
XVIII, 577, [1] p.: iliustr. - Bibliogr.: p. 557-559. — Vardynas: p. 
560-571. 

Lietuvių literatūros teorija: poetika. Chicago: Ped. lituanis- 
tikos inst., 1981. 132 p. 

Akademija tautos kryžkelėse: L.K.M. akademijos 50 m. su- 
kakties minėjimas. [Roma: LKMA, 1982]. 17 p. - Atsp. iš “L.K.M. 
Akademijos suvažiavimo darbų", t. 9. — Bibliogr. išnašose. 

Sociologijos daktaras, ateitininkas, žurnalistas Pranas 
Dielininkaitis, 1902-1942 / J. Ambrazevičius, A. Vaičiūnas. [Vil- 
nius: A. Vaičiūnas, 2002]. 1 lap. [6 p.]: portr. 


SUDARYTI, PARENGTI DARBAI 

Naujieji skaitymai: I klasei / sudarė J. Ambrazevičius, A. 
Skrupskelienė, A. Vaičiulaitis. Kaunas: Sakalas, 1936. 270, [1] p.: 
iliustr. — Taip pat.: Kaunas, 1938. 240 p.; Kaunas: Lietuvos valst. 


|-kla, 1941. 256 p.; Mūnchen: Muencheno liet. apygarda, [1946]. 
238 p.; skiriamas tremties m-klai. Boston: Bostono lietuviai moky- 
tojai, 1953. 224 p. 

Naujieji skaitymai: II klasei / sudarė J. Ambrazevičius, A. 
Skrupskelienė, A. Vaičiulaitis. Kaunas: Sakalas, 1937. 240 p. — 
Taip pat: Kaunas, 1939. 340 p.; Kaunas, 1941. 192 p. 

Donelaitis K. Metai / sp. paruošė J. Ambrazevičius; iliustr. 
medžio raiž. V. K. Jonynas. Kaunas: Švietimo m-jos knygų komis., 
1940. 191, [1] p.: iliustr. — (Švietimo m-jos knygų leid. komis. 
leid.; nr. 524). — Taip pat: [Freiburg: V. K. Jonynas, 1948]. 

Naujieji skaitymai: III kl. / sudarė J. Ambrazevičius, A. Skrups- 
kelienė, A. Vaičulaitis. Kaunas: Lietuvos valst. |-kla, [1941]. 168 
p.: iliustr. — Sudaryt. nurodyti antrašt. lapo kt. pusėje. 

Baranauskas A. Anykščių šilelis / baig. str., p. 81-87, V. Mi- 
ciūno; “Anykščių šilelio" žodyną, p. 88-90, sudarė ir parengė J. 
Brazaitis; iliustr. P. Lapė. New York: Romuva, 1961. 91 p.: iliustr. 

Didysis jo nuotykis: prof. J. Eretas tarnyboje Lietuvai / J. 
Brazaitis [ir kt.); sp. paruošė J. Brazaitis; virš. dail. P. Jurkus. Mont- 
gomery: prof. J. Ereto bičiuliai, 1972. 288 p.: iliustr. — J. Ereto 
biogr. chronologija: p. 264-272. — Bibliogr.: p. 273-285. 

Lazdynų Pelėda. Klaida: romanas / [įž. str. parašė ir žodynėlį 
parengė J. Ambrazevičius] // Lindė-Dobilas J. Blūdas...; Lazdynų 
Pelėda. Klaida. Vilnius, 1990, p. 592-593, 594-595. 

Vienas iš rezistentų kartos Dr. Pranas Padalis, 1911-1971; 
atsiminimai / sp. paruošė J. Brazaitis; dail. P. Jurkus. Brooklyn: 
išleista velionio bičiulių lėšom, 1974. 78 p.: iliustr. 

Maironis. Pavasario balsai / pieš. T. Kulakausko. - 9-asis leid. 
/ paruošė J. Ambrazevičius. Kaunas: Sakalas, 1994. 287p., [1] 
portr. ir [1] faks. lap.: iliustr. 


LITERATŪRINIAI STRAIPSNIAI, PUBLICISTIKA 

Dr. Vincas Kudirka / A. J. // Kudirka V. Satyros. Gunzen- 
hauzen, 1947, p. I-IX. 

Pavasario balsų leidimai: |baig. str.| // Maironis. Pavasario 
balsai: eil. Wūrzburg, 1947, p. 281-295. 

Krėvės padavimai / J. B. // Krėvė V. Dainavos šalies senų 
žmonių padavimai. — 5-a laida. Schweinfurt, 1948, p. 201-211. 


Ugninis stulpas 


25 metai be Juozo Brazaičio 


Lietuvos vergijos dešimtmetis // Metraštis, 1950. Kenne- 
bunk Port., Maine, 1949, p. 83-95. 

Lietuva vaizduose: [baig. str.] — Lygiagr. tekstas angl. // Au- 
gustinas V. Lietuva — Lithuania: albumas. — 2-oji laida. [Brook- 
lyn], 1955, p. 113-119, 

Antano Jasmanto poezija: [baig. str.] / J. B. // Maceina A. 
Gruodas: eil. [Brooklyn], 1965, p. 83-92. 

[Baigiamasis straipsnis] / J. B. // Galvydis V. Neparašyti 
eilėraščiai. Brooklyn, 1966, p. 50-54. 

Maironio baladės; Paaiškinimai // Maironis. Baladės. Wo- 
odhaven, 1966, p. 92-103. 

Petras Karuža: giesmės apie daiktus ir žmones // Petras 
Karuža: straipsniai, nekrologai, atsiminimai. Chicago, 1984, p. 216- 
217. 

Kūrybos pasaulėvaizdžio pradmenys: |apie Vaižganto kū- 
rybą]. - Iliustr. — Bibliogr. išnašose. // Gimtasis žodis. 1989, nr. 8, 
p. 19-22; nr. 9, p. 18-20. 

Lietuvių charakterio vertybės: [sutrump. iš "Aidų", 
nr. 3]. - Iliustr. // Šiaurės Atėnai. 1991, spal. 2. 

Priešaušrio gadynės tautinės minties dirvos ruošėjas Mo- 
tiejus Valančius gimė 1801-aisiais m. vasario 28 d.: [ištr. iš kn. 
“Lietuvių rašytojai"]. - Portr. // Kauno aidas. 1992, vas. 27-kovo 
5. 


1991, 


Altorių šešėly: [romano analizė). — Iliustr. // Nepriklausoma 
Lietuva. 1993, saus. 13, p. 4. 

Pranešimas: |ištr. iš pranešimo, skaityto Lietuvos laikinosios 
vyriausybės ministrų kab. posėdyje 1941 m.: su red. prier.]. — 
Portr. // Naujasis dienovidis. 1993, gruod. 3, p. 4. 

Tautinė rezistencija; Lietuvos Laikinosios vyriausybės už- 
daviniai // Sukilimas: 1941 m. birželio 2-25 d. Vilnius, 1994, p. 
7-18, 161-163. 

Jėgos ir aukos dvasia kariuomenėje: [iš Nepriklausomos Lie- 
tuvos kariuomenės istorijos]. - Iliustr. // Kauno laikas. 1994, lapkr. 
19,-22;:25; 

J. Ambrazevičiaus straipsnis apie mokyklos reformą // Lie- 
tuvos mokykla ir pedagoginė mintis. Vilnius, 1996, t. 3, p. 98- 
102. 

“Kraujo auka"; “Didžioji kančia": [apie S. Anglickio kny- 
gas] // Ir aš esu...: straipsniai, interviu, recenzijos apie Stasį Anglickį 
ir jo kūrybą. Vilnius, 1996, p. 139-142, 129-132. 

Lietuvos žydų likimas ir Laikinoji Lietuvos vyriausybė // 
Žygio draugams. Kaunas, 1996, p. 341-352; Kauno laikas. 1995, 
birž. 16, 20, 23: portr. 

Jį vadina “auksiniu žmogumi": [apie akių gyd. iš JAV R. 
Sidrį]. - Iliustr. // Dienovidis. 1996, gruod. 13, p. 11. 

Dvasinio dinamizmo nešėjas; Stasys Yla - naujas kunigas 
// Tolyn į laiką - gilyn į gelmę: kun. St. Yla raštuose ir atsiminimuo- 
se. Vilnius, 1997, p. 314-319. 

Tautosaka mokykloje // Kaip mokyta literatūros. Kaunas, 
1997, p. 85-91. 

Rašytojo palūžimas: Lazdynų Pelėdos melodramai. — Portr. 
// Literatūra ir menas. 1997, rugs. 27, p. 5. 

Laisvojo pasaulio lietuvių šviesioji auka: |apie žurn., re- 
zist. J. Būtėną] // Šiaurietiški atsivėrimai. 1999, birželis (nr. 5), p. 3. 

Pranas Dielininkaitis visuomeniniame darbe: [įž. str.) // 
Dielininkaitis P. Mokyklos laisvė ir valstybė: sovietų, prancūzų, 
belgų ir olandų mokyklų sistemos sintetinio sprendimo paieškos. 
Šiauliai, 2000, p. 10-20. - Orig. leid. duom.: Paris: Librarie Felix 
Alcan, 1933. 


Tautinei minčiai dirvos ruošimas: gyvasis Motiejus Va- 
lančius // Motiejus Valančius iš arti ir iš toli. Vilnius, 2001, p. 
167-176. 


APIE J. BRAZAITĮ 

Girnius J. Juozas Brazaitis — mokslininkas. Roma: LKMA, 
1984. 27 p. - Bibliogr. išnašose. — Atsp. iš "LKMA darbai", 1984, 
t. 10, p. 31-57. 

Prof. Juozas Brazaitis, 1903.XII.9-1974.XI.28: 1975 m. lap- 
kričio 30 — Jaunimo centras, Chicago: [minėjimo programa]. [Chi- 
cago]: b. L, 1975. [4] p.: portr. 

Ugninis stulpas: 25 metai be Juozo Brazaičio: laiškai, doku- 
mentai, liudijimai / sudaryt. ir red. V. Valiušaitis. Kaunas: “Į laisvę" 
fondo Lietuvos fil., 2000. 584 p., [16] iliustr. p. - Asmenvardžių 
r-klė: p. 565-573; Geogr. pavad. r-klė: p. 575-579; Žiniasklaidos 
r-klė: p. 581-582. 

A Lithuanian bibliography / A. and F. Kantautas. Alberta, 
1975, įr. 9142. 

Ambrasas K. Romano likimas arba Liudo Vasario draugai ir 
priešai. Vilnius, 1983, p. 119, 132, 146, 187 ir kt. 

Ambrozaitis J. Brazaičio gyvenimo mokykloje. — Portr. // Į 

